

### Hospodárska a sociálna rada

### Slovenskej republiky

## Ján Richter

## predseda

## Bratislava 25.11.2013

Číslo záznamu: 52173/2013

**Z Á Z N A M**

**z  plenárneho zasadnutia Hospodárskej a sociálnej rady**

**Slovenskej republiky konaného dňa 25.11.2013**

Miesto konania : Úrad vlády SR

Prítomní: podľa prezenčnej listiny

Rokovanie viedli: Ján Richter, minister práce, soc. vecí a rodiny SR a predseda HSR SR

Roman Karlubík, 1.viceprezident AZZZ SR a podpredseda HSR SR

**Program:**

1. Návrh zákona o divadelnej činnosti a hudobnej činnosti a o zmene a doplnení niektorých zákonov

Predkladá: MK SR

1. Návrh zákona o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov

Predkladá: MH SR

1. Analýza stavu malého a stredného podnikania

Predkladá: MH SR

1. Návrh Stratégie vonkajších ekonomických vzťahov Slovenskej republiky na obdobie 2014 – 2020

Predkladá: MH SR

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z. ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov

Predkladá: MŠVVŠ SR

1. Priebežné vyhodnotenie plnenia cieľov Programu odpadového hospodárstva SR na roky 2011 až 2015

Predkladá: MŽP SR

1. Analýza stavu úrazovosti a bezpečnosti detí a mládeže v Slovenskej republike

Predkladá: MZ SR

1. Národný program aktívneho starnutia na roky 2014 - 2020

Predkladá: MPSVR SR

1. Informácia o priebehu a výsledkoch 102. zasadnutia Generálnej konferencie Medzinárodnej organizácie práce, ktoré sa uskutočnilo v Ženeve od 5. júna 2013 do 20. júna 2013

Predkladá: MPSVR SR

1. Národný akčný plán na prevenciu a elimináciu násilia na ženách na roky 2014 - 2019

Predkladá: MPSVR SR

1. Návrh trvalého finančného mechanizmu na implementáciu národnej stratégie rozvoja cyklistickej dopravy a cykloturistiky v Slovenskej republike

Predkladá: MDVRR SR

1. Rôzne

Rokovanie otvoril a viedol predseda rady pán Richter, ktorý privítal členov rady. Informoval členov rady, že časť členov musí odísť o 10,00h na podpis KZVS. Poradie bodov rokovania sa zmenilo na 1,5,7,2,3,4,6,8,9,10,11. S uvedenými návrhmi súhlasili všetci sociálni partneri.

**K bodu 1**

Návrh zákona o divadelnej činnosti a hudobnej činnosti a o zmene a doplnení niektorých zákonov

Predmetný návrh zákona uviedol štátny tajomník ministerstva kultúry pán Sečík.

Stanovisko za KOZ SR predniesla pani Mayerová, ktorá uviedla, že v rámci medzirezortného pripomienkového konania k návrhu zákona mala KOZ SR nasledovné pripomienky :

1. Zákon v §12 ods. 3 rieši iba situáciu, kedy si zamestnanec (oprávnená osoba) uplatní nárok na príspevok do 1 roka od skončenia pracovného pomeru, inak nárok zaniká. Vôbec nie je riešená situácia možného opätovného požiadania o príspevok, napr. v čase poberania príspevku mu vznikne nárok na dávku v nezamestnanosti, ktorá je časovo obmedzená na 6 mesiacov, t. j. priznaním dávky v nezamestnanosti mu zanikne nárok na príspevok a po uplynutí doby poberania dávky v nezamestnanosti môže požiadať opätovne o poskytovanie príspevku ? A ak áno v akej lehote ? - obyčajná pripomienka

2. §12 ods. 7 ustanovuje povinnosť oprávnenej osoby, ktorej bol priznaný osobitný príspevok každoročne preukázať ministerstvu k 31.12 spĺňanie podmienok na trvanie nároku. Akým spôsobom preukazuje spĺňanie týchto podmienok ? Postačí čestné vyhlásenie alebo musí predložiť potvrdenie sociálnej poisťovne o tom, že nie je poberateľom starobného dôchodku, invalidného dôchodku a pod., najmä ak sociálna poisťovňa týmito údajmi disponuje ? – obyčajná pripomienka

3. V §12 ods. 10 KOZ SR navrhla viazať povinnosť vrátiť neoprávnene vyplatený príspevok alebo jeho neoprávnene vyplatenú časť do 1 mesiaca odkedy sa oprávnená osoba o uvedenej skutočnosti dozvedela nie odkedy došlo k nesprávnemu resp. neoprávnenému vyplateniu. Oprávnenú osoba nemusí mať vôbec vedomosť o tom, že došlo k neoprávnenému vyplatenie, resp. k vyplateniu v nesprávnej výške, najmä ak sa príspevok poskytuje na osobný účet oprávnenej osoby vedený v banke. Nesprávne alebo neoprávnené vyplatenie by mal oprávnenej osobe najprv poskytovateľ oznámiť a preukázať. – obyčajná pripomienka

4. V §13 ods. 1 je riešená situácia poskytovania/priznania zníženého príspevku v prípade ak je oprávnená osoba poberateľom invalidného dôchodku alebo úrazovej renty a tieto zároveň nedosahujú výšku príspevku (50% z priemernej mesačnej mzdy zamestnanca v hospodárstve SR zverejnenej Štatistickým úradom SR). Čo v prípade, že je poberateľom dávky v nezamestnanosti alebo starobného dôchodku alebo predčasného starobného dôchodku a tieto nedosahujú výšku príspevku ? – obyčajná pripomienka

5. §14 ods. 4 písm. d) – oprávnená osoba uvedenú skutočnosť môže preukázať aj iným spôsobom, napr. predložením kópie dohody o skončení pracovného pomeru. Zamestnávateľ nemá stanovenú povinnosť takýto doklad vydať. – obyčajná pripomienka

6. §14 ods. 6 – KOZ SR navrhla viazať lehotu 30 dní od márneho uplynutia primeranej dodatočnej lehoty. – obyčajná pripomienka.

Pripomienky predložené v rámci medzirezortného pripomienkového konania neboli vyhodnotené zo strany predkladateľa.

KOZ SR odporučila po zapracovaní pripomienok návrh zákona na ďalšie legislatívne konanie.

Predkladateľ pripomienky KOZ SR vysvetlil a akceptoval.

Stanovisko za AZZZ SR predniesol pán Karlubík, ktorý odporučil predložený materiál zobrať na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý nemal k predloženému návrhu zákona žiadne pripomienky a berie ho na vedomie s tým, že nemá dopady na podnikateľské prostredie.

Stanovisko za ZMOS predniesol pán Dvonč, ktorý neuplatnil k predloženému návrhu zákona žiadne zásadné pripomienky a odporučil ho na ďalšie legislatívne konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča materiál na ďalšie legislatívne konanie.**

**K bodu 5**

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z. ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov

Predmetný návrh nariadenia uviedol štátny tajomník MŠVVŠ SR pán Chudoba.

Stanovisko za KOZ SR predniesol pán Ondek, ktorý uviedol, že v rámci pripomienkového konania KOZ SR nemala k návrhu nariadenia žiadne pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý odporučil predložený materiál zobrať na vedomie a postúpiť ho na ďalšie legislatívne konanie.

Stanovisko za RÚZ predniesol pán Jusko, ktorý odporučil zobrať materiál na vedomie bez pripomienok.

Stanovisko za ZMOS predniesol pán Dvonč, ktorý neuplatnil k predloženému materiálu žiadne zásadné pripomienky a odporučil ho na ďalšie legislatívne konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča materiál na ďalšie legislatívne konanie.**

**K bodu 7**

Analýza stavu úrazovosti a bezpečnosti detí a mládeže v Slovenskej republike

Predmetný materiál uviedla ministerka zdravotníctva pani Zvolenská.

Stanovisko za KOZ SR predniesol pán Szalay, ktorý ocenil spracovanie úplnej analýzy úrazovosti detí a mládeže. KOZ SR mala jednu pripomienku k časti odporúčané opatrenia. Bolo by vhodné doplniť opatrenie, ktoré má všeobecnú platnosť pre bezpečnosť cyklistov v cestnej premávke: - „Budovanie samostatných, oddelených ciest pre cyklistov“.

KOZ SR odporučila materiál na ďalšie konanie.

Stanovisko za AZZZ SR predniesol pán Karlubík, ktorý odporučil predložený materiál zobrať na vedomie a postúpiť ho na ďalšie konanie.

Stanovisko za RÚZ predniesol pán Jusko, ktorý odporučil zobrať materiál na vedomie bez pripomienok.

Stanovisko za ZMOS predniesol pán Dvonč, ktorý neuplatnil k predloženému materiálu žiadne zásadné pripomienky a odporučil ho na ďalšie konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča materiál na ďalšie konanie.**

**K bodu 2**

Návrh zákona o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov

Predmetný návrh zákona uviedol štátny tajomník ministerstva hospodárstva pán Petrík.

Stanovisko za KOZ SR predniesol pán Blahák, ktorý uviedol, že v rámci pripomienkového konania KOZ SR nemala k návrhu zákona žiadne pripomienky a odporúča ho na ďalšie legislatívne konanie.

Stanovisko za AZZZ SR predniesla pani Mahríková, ktorá prezentovala pripomienky AZZZ SR, ktoré sú podrobne rozobraté v písomnom stanovisku a AZZZ SR odporučila návrh zákona na ďalšie legislatívne konanie po zapracovaní ich pripomienok. Predkladateľ akceptoval prvú pripomienku AZZZ SR a  druhú pripomienku, týkajúcu sa preambuly AZZZ SR stiahla a súhlasila s materiálom bez pripomienok.

Stanovisko za RÚZ predniesol pán Jusko, ktorý uviedol, že RÚZ mala v MPK pripomienky, ktoré boli odstránené a odporučila zobrať návrh zákona na vedomie bez pripomienok.

Stanovisko za ZMOS predniesol pán Dvonč, ktorý neuplatnil k predloženému návrhu zákona žiadne zásadné pripomienky a odporučil ho na ďalšie legislatívne konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča materiál na ďalšie legislatívne konanie.**

**K bodu 3**

Analýza stavu malého a stredného podnikania

Predmetný materiál uviedol štátny tajomník ministerstva hospodárstva pán Petrík.

Stanovisko za KOZ SR predniesol pán Machyna, ktorý uviedol, že KOZ SR k objektivizovaným analytickým častiam materiálu nemá zásadné pripomienky. Zároveň však poukázal na jednostrannosť formulácií negatívnych vplyvov a záťaží uvedených v kapitole 1.3. Legislatívny a daňový rámec podnikania, časti Zákonník práce resp. Zákony o sociálnom a zdravotnom poistení, ktoré považuje KOZ SR za neobjektívne, bez ohľadu na širšie celospoločenské súvislosti prijatých úprav týchto zákonov.

Pri tvorbe pripravovanej Stratégie rozvoja MSP do roku 2020 v zmysle SBA KOZ SR požaduje zohľadniť aj Obnovenú stratégiu EÚ pre sociálnu zodpovednosť podnikov na obdobie rokov 2011-2014 a nadväzujúce relevantné európske právne dokumenty, ktorých cieľom je rozvoj sociálneho hospodárstva ako nástroja na aktívne začleňovanie spoločenskej zodpovednosti podnikov do riadiacich a organizačných štruktúr podnikov na území EÚ s ohľadom na posilňovanie pracovnoprávnej ochrany zamestnancov.

KOZ SR odporučila predloženú analýzu zobrať na vedomie s pripomienkami.

Predkladateľ akceptoval pripomienky KOZ SR. KOZ SR súhlasila s predloženým materiálom bez pripomienok.

Stanovisko za AZZZ SR predniesol pán Karlubík, ktorý odporučil predložený materiál zobrať na vedomie a postúpiť ho na ďalšie konanie. Poďakoval predkladateľovi za spoluprácu.

Stanovisko za RÚZ predniesol pán Jusko, ktorý odporučil zobrať materiál na vedomie bez pripomienok.

Stanovisko za ZMOS predniesol pán Dvonč, ktorý neuplatnil k predloženému materiálu žiadne zásadné pripomienky a odporučil ho na ďalšie konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča materiál na ďalšie konanie.**

**K bodu 4**

Návrh Stratégie vonkajších ekonomických vzťahov Slovenskej republiky na obdobie 2014 – 2020

Predmetný materiál uviedol štátny tajomník ministerstva hospodárstva pán Petrík.

Stanovisko za KOZ SR predniesol pán Machyna, ktorý uviedol, že v rámci pripomienkového konania KOZ SR nemala k návrhu stratégie žiadne pripomienky, na rokovaní prezentoval  pripomienku, že podpora exportu malých a stredných podnikateľov, by mala byť realizovaná po vzore Nemecka a Švédska, aby obchodné vzťahy nevznikali len v rámci regiónu, ale aby bol export podporovaný.

Stanovisko za AZZZ SR predniesol pán Karlubík, ktorý uplatnil nasledovné pripomienky:

1. AZZZ SR navrhuje prepracovať a hlavne sprehľadniť informačný systém ministerstiev pokiaľ ide o informácie o poskytovaných EÚ programoch
2. AZZZ SR navrhuje rozšíriť produkty Exportno-importnej banky, pre reálnu podporu financovania exportných aktivít slovenských podnikateľských subjektov.

AZZZ SR odporučila materiál na ďalšie legislatívne konanie, po zapracovaní uvedených pripomienok. AZZZ SR predložené pripomienky po konzultácii s predkladateľom stiahla a navrhla definovať štátnu hospodársku politiku.

Stanovisko za RÚZ predniesol pán Jusko, ktorý uviedol, že delegovaní špecialisti RÚZ sa aktívne podieľali na príprave a tvorbe materiálu a RÚZ považuje za kľúčové pracovať na celkovom zlepšení podnikateľského prostredia a týmto spôsobom prispieť k lepšej konkurencieschopnosti slovenských výrobcov. RÚZ odporučila materiál na ďalšie konanie.

Stanovisko za ZMOS predniesol pán Turčány, ktorý neuplatnil k predloženému materiálu žiadne zásadné pripomienky a odporučil ho na ďalšie konanie.

**Záver:**

**Rada**

1. **súhlasí s predloženým materiálom s pripomienkou KOZ SR,**
2. **AZZZ SR, RÚZ a ZMOS súhlasili bez pripomienok,**
3. **odporúča materiál na ďalšie konanie.**

**K bodu 6**

Priebežné vyhodnotenie plnenia cieľov Programu odpadového hospodárstva SR na roky 2011 až 2015

Predmetný návrh zákona uviedol minister životného prostredia pán Žiga.

Stanovisko za KOZ SR predniesol pán Machyna, ktorý uviedol, že materiál nebol predmetom MPK, KOZ SR nemala k nemu pripomienky a odporučila ho zobrať na vedomie.

Stanovisko za AZZZ SR predniesol pán Karlubík, ktorý uviedol, že AZZZ SR k predloženému materiálu uplatňuje nasledovné pripomienky:

V materiály sú z neznámych príčin použité nesprávne čísla množstva zozbieraných a recyklovaných batérii a akumulátorov. Štatistika od domácich recyklátorov bola zaslaná na SAZP, RF a ďalšiu štatistiku o vývozoch musí mať k dispozícii priamo MŽP SR.

Uvedenú chybu už v minulosti MŽP SR na základe šetrenia opravovalo. Bolo by vhodné zistiť z akých príčin urobilo MŽP SR tu istú chybu aj v tomto materiály a túto príčinu odstrániť. Za nasledujúce obdobia bolo zozbieraných podľa hlásení SLNO, ako aj koncoročných hlásení a spracovaných nasledovné množstvo batérií:

2005: 4 820,84

2006: 3 907,30

2007: 3 944,86

2008: 4 182,06

2009: 5 862,436

2010: 5 364,376

2011: 5 768,586

2012: 9 285,889

Uvedený údaj niekoľkokrát preverovala a kontrolovala aj SIŽP. Tieto množstva nie sú zhodné s množstvami uverejnenými v tabuľke č.C26 a C27.

AZZZ SR žiada o opravu uvedeného množstva.

Súčasťou stanoviska je aj priložený list adresovaný na Ministerstvo životného prostredia Slovenskej republiky.

AZZZ SR odporúča materiál na ďalšie legislatívne konanie po zapracovaní predložených pripomienok.

Predkladateľ uviedol, že odpadové hospodárstvo nemá jednotný informačný systém a oficiálne informácie sa môžu líšiť od vyzbieraných. K výhrade k stanoveným indikátorom sa predkladateľ vyjadril, že dnes sa robí vyhodnotenie a bolo k nim treba namietať v čase ich schvaľovania.

Stanovisko za RÚZ predniesol pán Jusko, ktorý odporučil zobrať materiál na vedomie bez pripomienok.

Stanovisko za ZMOS predniesol pán Turčány, ktorý neuplatnil k predloženému materiálu žiadne zásadné pripomienky a odporučil ho na ďalšie konanie.

**Záver:**

**Rada**

1. **súhlasí s predloženým materiálom s pripomienkami AZZZ SR,**
2. **KOZ SR, RÚZ a ZMOS súhlasili bez pripomienok,**
3. **odporúča materiál na ďalšie konanie.**

**K bodu 8**

Národný program aktívneho starnutia na roky 2014 - 2020

Predmetný materiál uviedol minister práce, sociálnych vecí a rodiny pán Richter.

Pán Blahák za KOZ SR položil otázku prečo sa do skrátených úväzkov nezapočítava aj práca na dohodu. Predkladateľ uviedol, že je to metodika EÚ, ale nemá problém s Eurostatom o tom rokovať.

Stanovisko za KOZ SR predniesol pán Blahák, ktorý uviedol, že KOZ SR nemá k predloženému materiálu žiadne zásadné pripomienky a odporúča ho na ďalšie konanie.

Stanovisko za AZZZ SR predniesol pán Karlubík, ktorý odporučil predložený materiál zobrať na vedomie a postúpiť ho na ďalšie konanie.

Stanovisko za RÚZ predniesol pán Jusko, ktorý odporučil zobrať materiál na vedomie bez pripomienok.

Stanovisko za ZMOS predniesol pán Turčány, ktorý upozornil, že Národný program aktívneho starnutia nemá ani rámcovo identifikované potrebné zdroje a to napriek tomu, že Slovenská republika prostredníctvom MF SR identifikovala ekonomické a rozpočtové vplyvy demografického starnutia v Správe o starnutí 2012 (The 2012 Ageing Report) a neuplatnil k predloženému materiálu žiadne zásadné pripomienky a odporučil ho na ďalšie konanie.

Podľa predkladateľa návrh Národného programu aktívneho starnutia na roky 2014 – 2020 nemá priame vplyvy na rozpočet verejnej správy. Priame vplyvy budú mať až konkrétne rozpracované opatrenia na napĺňanie cieľov uvedených v národnom programe, ktoré budú priamo kvantifikované v ďalších dokumentoch alebo právnych úpravách dotknutých legislatívnych noriem. Realizácia opatrení vyplývajúcich z národného programu bude zabezpečená v rámci schválených limitov rozpočtu verejnej správy ako aj v rámci nového programového obdobia na čerpanie štrukturálnych fondov na roky 2014 – 2020.

**Záver:**

**Rada**

1. **súhlasí s predloženým materiálom bez pripomienok,**
2. **odporúča materiál na ďalšie konanie.**

**K bodu 9**

Informácia o priebehu a výsledkoch 102. zasadnutia Generálnej konferencie Medzinárodnej organizácie práce, ktoré sa uskutočnilo v Ženeve od 5. júna 2013 do 20. júna 2013

Predmetnú informáciu uviedol minister práce, sociálnych vecí a rodiny pán Richter.

Stanovisko za KOZ SR predniesol pán Manga, ktorý uviedol, že KOZ SR nemá k predloženému materiálu žiadne zásadné pripomienky a odporučila ho zobrať na vedomie.

Stanovisko za AZZZ SR predniesol pán Karlubík, ktorý odporučil predložený materiál zobrať na vedomie a postúpiť ho na ďalšie konanie.

Stanovisko za RÚZ predniesol pán Jusko, ktorý odporučil zobrať materiál na vedomie bez pripomienok.

Stanovisko za ZMOS predniesol pán Turčány, ktorý neuplatnil k predloženému materiálu žiadne zásadné pripomienky a odporučil ho zobrať na vedomie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča materiál využiť v každodennom živote sociálnych partnerov,**
3. **a odporúča ho na ďalšie konanie.**

**K bodu 10**

Národný akčný plán na prevenciu a elimináciu násilia na ženách na roky 2014 - 2019

Predmetný materiál uviedol minister práce, sociálnych vecí a rodiny pán Richter.

Stanovisko za KOZ SR predniesla pani Mayerová, ktorá uviedla, že KOZ SR hodnotí obsah Návrhu NAP na prevenciu a elimináciu násilia páchaného na ženách na roky 2014 – 2019 pozitívne a odporúča ho na ďalšie konanie.

Stanovisko za AZZZ SR predniesol pán Karlubík, ktorý odporučil predložený materiál zobrať na vedomie a postúpiť ho na ďalšie konanie.

Stanovisko za RÚZ predniesol pán Jusko, ktorý nemal k predloženému návrhu akčného plánu žiadne pripomienky a berie ho na vedomie s tým, že nemá dopady na podnikateľské prostredie.

Stanovisko za ZMOS predniesol pán Turčány, ktorý navrhol zosúladenie textu niektorých opatrení so zákonnými povinnosťami samosprávnych orgánov a uplatnil k návrhu nasledovné pripomienky:

Realizácia navrhovaných úloh nepredpokladá dodatočné požiadavky na verejný rozpočet, t. j. realizácia NAP-u bude zabezpečená v rámci schválených limitov rozpočtu verejnej správy a v rámci projektov a dotačných schém, určených na podporu eliminácie a prevencie násilia na ženách a z rozpočtov VÚC a samospráv. Ako zdroj financovania sa uvádza rozpočet obcí a miest pri plnení úloh č. 5, 11, 17 a 20. Vzhľadom na to, že obce a mestá na plnenie daných úloh vo svojich rozpočtoch nemajú vyčlenené finančné prostriedky (nejde o originálnu pôsobnosť), s predloženým návrhom ZMOS nesúhlasí a žiada riešiť financovanie buď v rámci projektov a dotačných schém, určených na podporu eliminácie a prevencie násilia na ženách, alebo vyčleniť dotáciu pre samosprávy na realizáciu konkrétnych úloh, čo je potrebné vyznačiť v doložke vybraných vplyvov.

Túto pripomienku považuje ZMOS za zásadnú.

Do cieľovej skupiny vzdelávania „zainteresovaných pomáhajúcich profesií“ odporúča ZMOS zahrnúť aj sociálnych pracovníkov zo samospráv, príslušníkov mestských polícií, ako aj zamestnancov školských úradov. Zároveň ZMOS odporúča vypracovať štandardizované postupy pri riešení problematiky násilia na ženách aj pre samosprávy v obciach a mestách.

Túto pripomienku považuje ZMOS za obyčajnú.

ZMOS odporučilo predložený materiál na ďalšie legislatívne konanie po zapracovaní ich pripomienok.

Predkladateľ uviedol, že úlohy týkajúce sa služieb pre obete násilia na ženách budú financované z rôznych zdrojov. Čo sa týka miest a obcí, tieto sú oprávnenými žiadateľmi vo všetkých dotačných schémach, ktoré sa spomínajú ako možné zdroje financovania. Najbližšia výzva z Nórskeho finančného mechanizmu na elimináciu a prevenciu násilia na ženách bude vyhlásená v najbližších mesiacoch a predkladateľ poskytne mestám a obciam, ktoré budú mať záujem o projekty z danej schémy, poradenstvo pri vypracovaní projektov. Predkladateľ ponúkol pomoc pri vypracovaní regionálnych akčných plánov, pri ktorých bude vedieť aj zabezpečiť úhradu nákladov pre odborníkov a odborníčky v adekvátnom rozsahu.

Spomínané úlohy nejdú nad rámec už v súčasnosti realizovaných služieb a sociálnych opatrení na úrovni miest a obcí, len žiadajú napr. pri prideľovaní sociálnych bytov brať do úvahy špecifickú situáciu žien a ich detí, ktoré sú obeťami násilia a zohľadniť ich pri výbere. Zo skúseností predkladateľa je zrejmé, že mnohé obce a mestá to už robia v súčasnosti.

V zmysle návrhu ZMOSu predkladateľ vypustil z úlohy č. 17 ako zdroj financovania sociálnych služieb obce. Predkladateľ pripomienku akceptoval.

**Záver:**

**Rada**

1. **súhlasí s predloženým materiálom bez pripomienok,**
2. **odporúča materiál na ďalšie konanie.**

**K bodu 11**

Návrh trvalého finančného mechanizmu na implementáciu národnej stratégie rozvoja cyklistickej dopravy a cykloturistiky v Slovenskej republike

Stanovisko za KOZ SR predniesol pán Blahák, ktorý uviedol, že KOZ SR nemá k predloženému materiálu žiadne zásadné pripomienky a odporúča ho na ďalšie konanie.

Stanovisko za AZZZ SR predniesol pán Karlubík, ktorý odporučil predložený materiál zobrať na vedomie a postúpiť ho na ďalšie konanie.

Stanovisko za RÚZ predniesol pán Jusko, ktorý odporučil zobrať materiál na vedomie bez pripomienok.

Stanovisko za ZMOS predniesol pán Turčány, ktorý neuplatnil k predloženému materiálu žiadne zásadné pripomienky a odporučil ho na ďalšie konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča materiál na ďalšie konanie.**

**K bodu 12**

Rôzne

* Za AZZZ SR pán Machunka vyjadril požiadavku na MF SR v súvislosti s prijatím opatrení k návrhu zákona 222/2004 Z. z. o DPH v znení neskorších predpisov

1. Nie je v zákone 222/2004 Z. z. o DPH upravený postup pre platiteľa, ktorému je alebo má byť dodaný tovar alebo služba a počas plnenia dlhodobého kontraktu sa jeho obchodný partner dostane na zoznam podľa § 81 odsek 4 písmeno b). Aby mohol svoj obchodný záväzok, súčasťou ktorého je aj príslušná daň uhradiť napr. správcovi dane dlžníka a aby sa takto vyhol ručeniu za daň, ale zároveň si riadne splnil svoj obchodný záväzok. Dnes sa množstvo firiem dostáva do patovej situácie, kedy má povinnosť splniť svoj obchodný záväzok a zároveň ručí za daň svojho obchodného partnera a vystavuje sa riziku finančnej straty, ktorú vôbec nespôsobili. AZZZ SR toto považuje za vážne narušenie právnej istoty a opätovne žiada MF o prípravu príslušnej legislatívy, tak aby bol tento problém legislatívne odstránený.
2. Dnes sa v spomínanom zozname nachádza viac ako 8 600 firiem a nie je v možnostiach firmy, aby dennodenne lustrovala svojich obchodných parterov, či sa na zozname nachádzajú, alebo nenachádzajú. AZZZ SR žiada preto, aby uvedený zoznam bol zverejňovaný vo formátoch, ktoré je možné implementovať do informačných systémov spoločností tak, aby sa mohli tieto automaticky porovnávať, či sa obchodný partneri v týchto zoznamoch nachádzajú. Takáto technická úprava okrem toho, že bude mať pozitívny vplyv na administratívnu náročnosť daňovníkov, zásadným spôsobom zlepší uplatňovanie vyššie citované ustanovenie zákona a je prínosom i pre zlepšenie výberu daní.
3. V praxi sa stretávame aj s právnym názorom, že formulácia „alebo sa stal neschopným zaplatiť daň“ sa môže vzťahovať aj na spoločnosti, ktoré sú vedené v zoznamoch neplatičov zdravotných poisťovní, či v sociálnej poisťovni, pretože údajne môže byť dôvodná obava, že si nebudú plniť ani daňové záväzky. AZZZ SR žiada, aby ministerstvo jasne sformulovalo, či tento právny názor je relevantný. Ak áno, tak AZZZ SR požiadala, aby zoznamy neplatičov zdravotných poisťovní a sociálnej poisťovne boli vo formátoch umožňujúcich implementáciu do informačných systémov, tak ako v predchádzajúcom bode.

AZZZ SR je presvedčená, že tieto opatrenia nebudú mať žiadny negatívny dopad na rozpočty jednotlivých inštitúcií ( finančnej správy, prípadne sociálnej poisťovne, či zdravotných poisťovní), pretože tieto údaje sa nachádzajú v informačných systémoch a zmena formátu, prípadne doplnenie IČA nepredstavuje žiadny technický problém. AZZZ SR predpokladá pozitívny dopad na štátny rozpočet, pretože včas zachytíme problémové spoločnosti a budú „vyradené“ z ďalšieho možného obchodovania, odstránime zásadnú právnu neistotu, ktorá tu v súčasnosti je a zmiernime administratívne zaťaženie, ktoré vlastne efektívne znemožňuje pri väčšom počte obchodných partnerov sledovať, či sa nachádzajú na príslušnom zozname.

AZZZ SR odporučila sociálnym partnerom podporiť uvedený návrh na prijatie opatrení.

AZZZ SR odporučila, aby HSR SR požiadala MF SR o vypracovanie legislatívneho riešenia uvedených problémov a predloženie materiálu na rokovanie HSR SR.

Minister financií pán Kažimír súhlasil s navrhnutým záverom AZZZ SR a chce vyvolať rokovanie so sociálnymi partnermi. Inštitút ručenia nie je dokonalý, MF SR si je vedomé, že zoznam osôb neplatičov nie je kompatibilný a navrhol uskutočniť míting s predstaviteľmi finančnej správy. Zákon o DPH môže byť zmenený, ak bude platiť elektronický výkaz v budúcom roku. K druhotnej platobnej neschopnosti, ako k téme, ktorá trápi obe strany, by bolo vhodné si sadnúť a vyriešiť vzťahy medzi odberateľmi a dodávateľmi.

Aj napriek negatívam zavedenia možnosti platiť DPH namiesto dodávateľovi priamo správcovi dane, MF SR zváži legislatívne riešenie navrhované AZZZ SR v zákone o DPH, prípadne aj v daňovom poriadku.

MF SR v spolupráci s Finančným riaditeľstvom SR preskúma možnosť zverejňovania zoznamu vo formátoch, ktoré je možné implementovať do informačných systémov obchodných spoločností.

MF SR formuláciu „alebo sa stal neschopným zaplatiť daň“ nepovažuje za formuláciu, z ktorej by automaticky vyplývalo, že ide o prípady, kedy ide o neplatiča v zoznamoch neplatičov zdravotných poisťovní, či v sociálnej poisťovni.

* Viceprezident KOZ SR pán Manga požiadal na ďalšie rokovanie v decembri 2013 predložiť informácie:

1/ Písomná informácia o priebehu reformy verejnej správy ESO 2 a 3.

Predseda rady pán Richter písomne požiada ministra vnútra o predloženie uvedenej informácie.

2/Stratégia realizácie operačného programu ľudské zdroje 2014-2020.

Minister práce, sociálnych vecí a rodiny pán Richter prijal požiadavku KOZ SR na predloženie uvedenej informácie s tým, že ako sa bude situácia vyvíjať (vyjednávanie) predloží informáciu buď v decembri alebo až v januári.

Predseda rady pán Richter poďakoval prítomným za účasť na rokovaní a ukončil ho. Najbližšie rokovanie HSR SR sa uskutoční dňa 16.12.2013.

Zapísala: Andrea Strečková

za vládu

**Ján R I C H T E R**

predseda rady ...............................

za odbory

**Slavomír M A N G A** ................................

podpredseda rady

za zamestnávateľov

**Roman K A R L U B Í K** ................................

podpredseda rady